Staðarkirkja (Aðalvík)

Staðarkirkja í Aðalvík í Sléttuhreppi er kirkja sem byggð var árið 1904. Áður stóð þar torfkirkja sem byggð var milli 1850-1860 og talið er að kirkja hafi verið í Aðalvík frá miðöldum. Skrá Páls biskups Jónssonar yfir kirkjur á Íslandi um 1200 er elsta heimild um kirkju á Stað í Aðalvík.Íslenskt fornbréfasafn, 12. bindi: 1200 - Kirknaskrá, bls. 15. 

Staðarkirkja í Aðalvík var reist árið 1904, hönnuður var Helgi Elíasson smiður. Hún er reist úr timbri með forkirkju. Breytingar voru gerðar á kirkjunni 1930, en þá var hún klædd bárujárni að utan, kór reistur og prédikunarstóll færður til. 

Kirkjan er friðuð frá 1. janúar 1990 samkvæmt aldursákvæði þjóðminjalaga.

Eignir
Máldagi frá 1286 er elsti máldagi kirkjunnar og átti kirkjan þá helming jarðarinnar. Jörðin er talin eign Vatnsfjarðar-Kristínar 1397. 

Séra Snæbjörn Torfason á Kirkjubóli á Langadalsströnd gefur Staðarjörð til Staðarkirkju 16. ágúst 1602 og var þá Staður kirkjujörð síðan.

Samkvæmt máldaga frá 1286 á kirkjan m.a. hálft heimaland að Stað og viðarreka í Kagravík (Kagadarvijk). Gripir kirkjunnar eru m.a. altarisklæði og klukka.Íslenskt fornbréfasafn, 2. bindi: 1286 - MÁLDAGI Maríukirkju á Stað í Aðalvík er Árni biskup Þorláksson setti, bls. 260-261.
 Mariu kirckia j adalvijk a helmijng j heima landi: nema 
 Bondi vilie helldur greida. x: kugilldi: oc eigi kirkia þa þrid-
 iung j landi: hun a vidreka j kagadarvijk: allt thil suignar 
 kleifar: klucku eina: tiolld vm kirckiu: alltara klædi j : stola ij: 
 Þar skal vera prestur heimilisfastur oc taka iiij  merkur: þang-
 ad liggia tijundir oc lýsi tollar af xiiij bæum. 

Samkvæmt Vilkinsmáldaga frá 1397 á kirkjan m.a. hálft heimaland, hluta í hval- og viðarreka í Rekavík. Af gripum á kirkjan m.a. tvenn messuklæði, glóðarker, klukkur og bjarnarfeld.Íslenskt fornbréfasafn, 4. bindi: Vilkinsmáldagi 1397 - CLX Adalvijk, bls. 137-138.

Samkvæmt Gíslamáldaga frá um 1570 á kirkjan m.a. hálft heimaland, hluta í hval- og viðarreka í Rekavík, hluta í hvalreka í Höfn og selver í Miðkjós í Jökulfjörðum. Af gripum á kirkjan m.a. messuklæði, silfurkaleik og klukkur með bjöllum.Íslenskt fornbréfasafn, 15. bindi: Gíslamáldagar - Adalvijk, bls. 565-566.

Prestar
Sturlunga getur Magnúsar sem prests í Aðalvík. Sonur hans, Snorri, gekk í lið Órækju Snorrasonar. Eftir að hafa orðið ósáttur við Órækju sneri Snorri til föður síns. Órækja fylgdi honum eftir, náði honum og drap.
Árið 1678 var prestur í Staðarkirkju, Árni Loftsson  kærður fyrir galdra en sakir voru felldar niður. Um miðja 18. öld var Snorri Björnsson prestur á Stað í 16 ár. Eftir Snorra var Vigfús Benediktsson prestur á Stað og var hann nefndur Galdra-Fúsi. Síðasti prestur búsettur á Stað var Séra Finnbogi Kristjánsson 1941-1945.
Prestatal
 Nafn  Fæddur  Fékk kall Þorsteinn Jónsson    1596 Árni Kláusson     Árni Loftsson   1653 Þórður Sveinsson  1623  1657 Vernharður Erlendsson  1658 Einar Ólafsson  1647  1677 Jón Einarsson  1685  1727 Snorri Björnsson  1710  1741 Þórður Ólafsson (tók ekki kallinu)   1757 Vigfús Benediktsson  1731  1757 Helgi Einarsson  1751  1775 Guðmundur Sigurðsson  1748  1779 Jón Matthíasson  1786  1812 Guðlaugur Sveinbjarnason  1787  1817 Ari Jónsson Skordal  1772  1826 Stefán Hansson  1793  1832 Jón Eyjólfsson  1814  1842 Einar Vernharðsson*   1867 Páll Sívertsen  1847  1876 Runólfur Magnús Jónsson  1864  1905 Jónmundur Halldórsson*   1938 Finnbogi Kristjánsson  1908  1941 Jónmundur Halldórsson*   1945

Séra Einar Vernharðsson og Séra Jónmundur Halldórsson þjónuðu frá Stað í Grunnavík.Prestatal og prófasta á Íslandi - Staður í Aðalvík bls. 203

 Heimildir 

 Staðarkirkja í Aðalvík (1904) 
 Minjastofnun: Staðarkirkja í Aðalvík 
 Séttuhreppur, fyrrum Aðalvíkursveit, byggð og búendur, bls 307-327.

Flokkur:Kirkjur á Vestfjörðum
Flokkur:Hornstrandir